CELEX: E2012P0003
Language: el
Date: 2012-05-21 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 21 Μαΐου 2012 στην υπόθεση Staten v/Arbeidsdepartementet κατά Stig Arne Johnsson (Υπόθεση E-3/12)

25.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 324/12
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 21 Μαΐου 2012 στην υπόθεση Staten v/Arbeidsdepartementet κατά Stig Arne Johnsson
   (Υπόθεση E-3/12)
   2012/C 324/10
   Με επιστολή της 21ης Μαΐου 2012, το Borgarting lagmansrett (Εφετείο του Borgarting), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 29 Μαΐου 2012, για την έκδοση συμβουλευτικής γνώμης στην υπόθεση Staten v/Arbeidsdepartementet κατά Stig Arne Johnsson, σχετικά με τα ακόλουθα ερωτήματα:
   Εφόσον η εθνική νομοθεσία απαιτεί, μεταξύ άλλων, πραγματική διαμονή στο έδαφος του κράτους ώστε να υπάρχει δικαίωμα επιδόματος ανεργίας, είναι συμβιβάσιμο με το άρθρο 71 παράγραφος 1 στοιχείο β) του κανονισμού (ΕΟΚ) αριθ. 1408/71 του Συμβουλίου να απαιτείται συνεχής διαμονή στο αρμόδιο κράτος (το κράτος της τελευταίας απασχόλησης) ώστε να χορηγηθεί το επίδομα από αυτό το κράτος, ακόμη και στην περίπτωση προσώπου σε πλήρη ανεργία το οποίο, κατά την τελευταία του απασχόληση, διέμεινε εκεί ως «μη γνήσιος» μεθοριακός εργαζόμενος;
   Έχει σημασία για την απάντηση στο ερώτημα αυτό κατά πόσον:
   
               1)
            
            
               ο άνεργος/η άνεργη ζει σε χώρα γειτονική στο αρμόδιο κράτος (το κράτος της τελευταίας απασχόλησης), ούτως ώστε να είναι στην πράξη δυνατό να παρουσιάζεται στην υπηρεσία απασχόλησης του κράτους αυτού ακόμη και αν δεν διαμένει εκεί;
            
         
               2)
            
            
               ο άνεργος/η άνεργη, μετά την επιστροφή του/της στο κράτος διαμονής, καταχωρίζεται ως άτομο που αναζητεί εργασία στην υπηρεσία απασχόλησης και υποβάλλει επίσης αίτηση για να λάβει επίδομα ανεργίας στο εν λόγω κράτος;